Carolyne Ekyarisiima

Carolyne Ekyarisiima (alizaliwa 20 Juni 1986) ni mjasiriamali, mwanasayansi katika nyanja ya kompyuta na mwasisi wa shirika lisilokuwa la kiserikali linaloitwa Apps and girls lenye malengo ya kuongeza idadi ya wanawake kutumia teknohama kutengeneza miradi ya kusaidia jamii zao lakini pia kuanzisha biashara kwa malengo ya kuongeza nafasi za ajira na kupunguza umaskini.

Kupitia taasisi yake ya Apps and girls Carolyne anatoa elimu kwa njia ya 
1. Kutoa mafunzo ya Computer Programming kwa wanafunzi mashuleni, na hili analifanya kwa kutembelea mashule na kuanzisha Coding Clubs ambapo wanafunzi wanajiunga na kuweza anza jifunza, 
2. Anaandaa semina za kuamsha ari ya kupenda masomo ya sayansi na mafunzo mbalimbali kwa wanafunzi waliopo katika shule za sekondari 
3. Anaandaa Mashindano ya Kitaifa yaitwayo Girls Entreprenuership Summit (https://girlsummit.africa/ ) ambayo kwa muda mrefu yamekuwa yakifadhiriwa na Ubalozi wa Marekani na pia Makampuni kama Tigo Tanzania na mengineyo. 
4. Zaidi ya wanafunzi waliopo Mashuleni, wanamradi uitwao Jovia ambapo mabinti ambao hawakupata nafasi ya kuendelea na masomo ya secondaty au chuo au kutokana na sababu za kupata ujauzito na kushinda kuendelea na shule, anawawezesha pia kwa kuwapa mafunzo ya Tehama na Ujasiriamali. 

Wasichana wameweza kujifunza namna ya kutengeneza tovuti, programu za kwenye simujanja na pia namna ya kuweza kujieleza mbele ya wafadhili wanapokuwa wanataka kuomba pesa kwa ajili ya kuendeleza programu zao. Baadhi ya wasichana ambao wameweza kupita katika mikono ya Carolyne Ekyarisiima ni Pamoja na Winnie Msamba, Balbina Gulam, Modesta Joseph, Necta Richard, Asha Abbas, Fatma Abbas, Lisa Jones, Ummy Bilinje, Elham Mohamed, Queen Mtega, Kokubanza Timanywa, Nancy Kaale na wengineo wengi ambao kwa namna moja ama nyingine nao wamepanda Mbegu ya maendeleo ndani ya Tanzania.

Maisha yake
Alizaliwa wilayani Bushenyi nchini Uganda katika familia ya watoto saba yeye akiwa ni mtoto wa tano.

Akiwa mtoto alitamani sana kuwa Daktari wa kutibu binadamu lakini hakupata nafasi hiyo hasa baada ya hali ya uchumi kuyumba kidogo kutokana na kuwa na ndugu ambao nao walitakiwa kuendelea na elimu kwani Baba mzazi alikuwa ni mwalimu wa shule ya msingi na mama mzazi alikuwa ni mama wa nyumbani ilhali wazazi hawa walipenda sana watoto wao wote walau wafike kidato cha sita. Udaktari ulikuwa ni gharama kubwa lakini kwa bahati akapata nafasi ya kusomea Computer Science.  Pia katika utoto wake alishirikiana mara nyingi na ndugu zake katika kufanya kazi za kila aina kama kuchunga ng’ombe.

Elimu yake
Carolyne alisoma nchini Uganda kuanzia elimu yake ya Awali mpaka kidato cha sita, na kisha kusoma chuo kikuu katika ngazi ya shahada ya sayansi ya kompyuta hapo hapo Uganda na baada ya kumaliza akapata ajira ya kudumu katika Chuo hicho na kuhamishiwa nchini Tanzania ambako nako akapata nafasi ya kuendelea kusoma na hivyo kusomea shahada ya uzamili ya mifumo ya habari (Information Systems) kutoka katika chuo kikuu cha kimataifa cha Kampala Tawi la Dar Es Salaam.

Tuzo mbalimbali
Kutokana na namna ya utendaji kazi wake binafsi na taasisi nzima ya Apps and Girls  Carolyne akaweza kupata tuzo ndani na nje ya Tanzania ziki mpongeza yeye binafsi na Timu yake nzima. 

 Malkia wa Nguvu
 Innovator of the year Award 

Aliwahi kujishindia pesa kiasi cha dola 25000, zilizokuwa zikitolewa na Tigo kwa ajili ya kudhamini watu wanaojihusisha na kuleta mabadiliko ndani ya jamii kupitia teknolojia. Aliweza kutajwa kama mmoja wa wavumbuzi bora 20 wa mwaka,waliokuwa wakiwania tuzo hiyo(innovator of the year award)inayo tolewa na AIDF

Marejeo

Wiki Loves Women Tanzania
Wanawake wa Tanzania